Maris Laan

Maris Laan (sündinud 21. veebruaril 1968) on eesti geneetik, Tartu Ülikooli inimese molekulaargeneetika professor, Eesti Teaduste Akadeemia liige (alates 2021).

Elukäik
Ta lõpetas Tartu Ülikooli bioloogia erialal 1992. aastal cum laude. Doktorikraadi inimese geneetika erialal sai ta Helsingi Ülikoolis 1997. aastal.https://www.eris.ee/user.cv.preview.php?id=1179 Aastatel 1986−1987 oli Keemilise ja Bioloogilise Füüsika instituudi keemialaborant; 2002−2003 Tartu Ülikooli molekulaar ja rakubioloogia instituudi teadur, vanemteadur, 2004−2009 erakorraline professor, 2009−2016 inimese molekulaargeneetika professor. Alates 2016 on ta Tartu ülikooli bio- ja siirdemeditsiini instituudi inimese geneetika professor.

Eesti Teaduste Akadeemia liikmeks valiti 2021. aastal rahvatervise alal. Ta kuulub akadeemias bioloogia, geoloogia ja keemia osakonda.

Ta on riigi teaduspreemiate komisjoni liige.

Teadustöö
Maris Laane uurimisvaldkonnaks on reproduktiivmeditsiin ja kitsamalt reproduktiivgeneetika. See hõlmab kogu inimese elukaare – geneetilised tegurid, mis põhjustavad viljatust, raseduse katkemisi ja muid raseduse tüsistusi, loote arengut, meeste ja naiste reproduktiivtervist.Akadeemikute valimised 2021: kes on Maris Laan? novaator.ee. Vaadatud 1. juunil 2023

Ta on avaldanud üle 130 teaduspublikatsiooni, on kahe patentse leiutise kaasautor.Maris Laan Eesti Teadusinfosüsteemis

Tunnustus
 2010 Eesti Vabariigi teaduspreemia
 2018 Tartu Ülikooli aumärk
 2019 Baltimaade teaduste akadeemiate medalProfessor Maris Laan sai esimese naisteadlasena Baltimaade teaduste akadeemiate medali

Viited

Välislingid

Maris Laan Eesti Teaduste Akadeemia kodulehel

Kategooria:Eesti geneetikud
Kategooria:Tartu Ülikooli meditsiiniteaduste valdkonna professorid
Kategooria:Tartu Ülikooli bioloogia-geograafiateaduskonna vilistlased
Kategooria:Sündinud 1968